Jegyzőkönyv a bizottság szeptember 14-i üléséről. 18:00

Jelenlévők:

Debrenti Árpád Félix, Kerkovits Kinga, Nemes Máté, Égerházi Bálint, Hajcsák Gábor, Csicsek Zoltán, Csinyi Zsófia, Czinege András

Czinege András 18:10-kor megnyitja az ülést. Az ülés 8 fővel határozatképes.

Szavazás a napirendről.

Czinege András Hétfőn Babos Jánossal voltunk megbeszélésen Murai Lászlóval a gólyabálokkal kapcsolatban. Az ÁJK miatt csak napokon belül kerülhet kiírásra a pályázat.

A Komáromi Nyomdával lejárt a szerződés, augusztus közepén kellett volna már aláírni az új szerződést, azonban ez máig nem történt meg, a kiírás itt már megtörtént. Továbbiakról Babos János nem tájékoztatott.

138 millió forint költségvetésből 27 millió maradt, ennek márciusig kéne kitartania. Ez csődközeli állapot, gólyabálokkal, vezetőképzőkkel, kiadványokkal együtt kéne kihúzni eddig. A gólyatáborok le vannak kötválazva, emiatt annak kifizetése már nem ebből az összegből történik.

A közösen szerkesztett táblázat ismertetése. Bal oldalon eddig elköltött pénz, jobb oldalon kötelezettségvállalások. Az elnökség kérése az volt Czinege András felé, hogy csináljon egy teljes, pontos kimutatást, ami egy cellában van.

Az EHÖK van a legnagyobb bajban, SEK-es kifizetések, kancellári munkák EHÖK általi kifizetése. Az IK is bajban van, gyakorlatilag elfogyott a pénz. KolHÖK, Bárczi jól áll. TáTK is bajban van. TÓK jól áll. Kerkovits Kinga szeretne kérdezni a végén Iskolaszövetkezettel kapcsolatban. TTK is jól áll. Égerházi Bálint közbeveti, hogy az 5 millió forint keretátadást még be kell számítani.

Megoldási kísérlet: az EHÖK ISZTK-maradványának átcsoportosítása a működési keretre. Cseszregi Tamás és Babos János segít megszövegezni, és ha minden jól megy, a következő Szenátus már el is fogadhatja. Ez 27 millió pluszt jelent.

Vannak nagyon jól és nagyon rosszul álló részönkormányzatok. Egyelőre az a terv, hogy a plusz pénzből a nagyon rosszul álló önkormányzatoknak folyósítunk gyors segélyt, tehát nem allokálnánk, ahogy a költségvetést szoktuk, hanem aki rosszul áll, az kap a pénzből. Van-e esetleg módosítási javaslat, vagy hozzászólás ezekhez?

Nincs.

Égerházi Bálint: ezek szerint akkor lehet az ISZTK maradvány fölött rendelkezni?

Czinege András: igen, a szeptemberi szenátusra fog bemenni egy HKR-módosítás, van az ISZTK-ról rendelkező rész, ami arról rendelkezik, hogy az ösztöndíjkeret hány százalékát kell hogyan elosztani. Rikker Emília is segít a megszövegezésben.

Ne essünk át a ló másik túloldalára. Jövőre nem fog működni az, hogy az alapköltségvetésünkön túl lesz még 30 milliónk, ez nem fog működni.

Hogyan lehet az, hogy az EHÖK rosszul áll?

Minden korábbi évben 30 egy-két millió forintot kapott, az akkori egyik elnökségi ülésen 22 millióra korlátozták ezt. Erre pluszban még az is jött, hogy a SEK-en is hiába vannak részönkormányzatok, az ottani rendezvényeket is mind-mind az EHÖK állja. Volt egy SEK-napok, meg gólyahét, ez pluszban 6 millióval megdobta az amúgyis szűk keretet. A Gólyanapokra három ajánlat érkezett: 3, 4 és 14 millió forint volt.

Amikor ellátogattunk Szombathelyre, akkor azt láttuk, hogy nem annyira takarékoskodnak a pénzzel, mint mi. Több színű póló, minden gólyának külön bögre, stb. Pazarló a költés.

Mit gondolnak arról, hogy a SEK-es pénzügyeket kordában kell tartani, mert a részönkormányzatoknak is van lent tisztségviselőjük, ennek ellenére minden kiadást az EHÖK nyelt be, legyen az rendezvény, irodaszer, az irodavezető bére, vagy bármi más.

Égerházi Bálint: eltévedt gondolatmenet, hogy külön részegység legyen a SEK?

Czinege András: az elnökségi szekcióban volt arról szó, hogy miért nem önállósodnak. Azt a választ fogalmazták meg, hogy nem tudnak felelősen gazdálkodni a pénzzel, ezért ne kapjanak külön költségvetést.

Annyira távol vannak, hogy nagyon nehéz mindenre felügyelni és kontroll alatt tartani őket.

Égerházi Bálint: így megvan a kontroll?

Czinege András: így sincs meg. Mi lenne a megfelelő kontroll.

É.B. ez az elnökség döntése volt?

C.A.: igen, először a vezetőképzőn volt róla szó, aztán a tegnapi elnökségi ülésen. A vezképzőn megfogalmazott gondolatokat a tegnapi elnökségi ülés csak megerősítette. Ha segítenének abban a részönkormányzatok, hogy a saját szombathelyi tisztségviselőket jobban beszámoltatni az ottani ügyekről, az nagy segítség lenne. Minden dokumentációt bekérni.

Muszáj vmi megoldási kísérletet találni.

Csicsek Zoltán: Szecsődi Timi a legtöbb helyen nem jelenik meg, nem ment el a gólyatáborba, nem megy el elnökségikre. Nem tudja, mennyire tudna érdemi információt kapni. Megpróbálják.

É.B.: szívesen meghallgatná egy küldöttgyűlésen, de jelenleg nincs TTK tisztségviselő Szombathelyen. Lehet, hogy nem lenne meg a kontroll, ahogy most sincs meg, de az önálló költségvetés segíthetne a dolgokon.

C.A.: lehet. Már az irodavezető bérét is mi fizetjük. Még csak most jönnek be azok a költségek, amelyekkel nem számoltunk. Repicuccok 2 millió+repiadó.

Várható költésekre odafigyelni.

Kerkovits Kinga: Iskolaszövetkezettel kapcsolatos kérdés: nem ment eddig az Isiszövi. Az irodavezetőnek onnan mehetne a fizetése.

C.A.: mehet.

K.K.: az irodavezetőnk már végzett.

C.A.: Akkor nem lehet sajnos.

É.B.: meddig tartják bent a fizetést, ha nem sikerül vmi miatt kifizetni?

C.A.: három hónapig. Tehát ha május óta tolódik a dolog, akkor már nem fogják kifizetni.

Hajcsák Gábor: ki lett fizetve az a srác, akiről beszéltünk?

C.A.: igen.

Czinege András lezárja az ülést 18:57-kor.